Godt 4000 borgere i Aalborg er tirsdag vågnet op til, at strømmen er gået. Det fremgår af energiselskabet Eniigs hjemmeside. Det er elselskabet N1, der leverer strømmen til området. Strømafbrydelsen skyldes en fejl på højspændingen, og der er sendt teknikere afsted for at rette op på problemet. Årsagen til strømafbrydelsen er endnu ukendt. N1 forventer, at der er strøm i Aalborg igen omkring klokken 8.30. Også 22 kunder i Svenstrup er ramt af strømafbrydelse. Her er det dog planlagt og varslet for kunderne. Der er planlagt arbejde på nettet, og der er strøm igen i Svenstrup klokken 12.

Referat:
Tirsdag morgen er der strømafbrydelse i Aalborg, og 4010 kunder er ramt.